*Si genus taxinomicum quaeris, vide* Elephas (genus)*.*
*Loxodonta africana.*
Ossium compages *Loxodontae africanae,* a Skulls Unlimited International parata et conexa.
Comparativa hominis et elephantis statura. Adumbratio circa 1860.
**Elephantus**, sive **elephas**, olim **barrus**, est animal ex duobus mammalium familiae Elephantidarum generibus descriptum. Tres elephantorum species exstant: *Loxodonta africana, Loxodonta cyclotis,* et *Elephas maximus* (etiam *Elephas indicus* vulgo appellatus). Cetera Elephantidarum species et genera exstincta sunt, nonnullis post recentissimum aevum glaciale; nani autem *mammuthi* fortasse usque ad 2000 a.C.n. superfuerunt. Elephanti aliaeque elephantidae inter animalia cutem crassam habentia olim numerabantur, in Pachydermatibus, ordine nunc inrito.

Elephanti sunt maxima animalia terrestria nunc viventia. Tempus eorum gestationis est viginti duo menses—maximum omnium animalium terrestrium. Elephantus recens natus saepe pondo 120 chiliogrammatum est. Elephanti usitate a quinquaginta ad septuaginta annos vivunt, sed veterrimus elephantus notus octoginta duo annos vixit. Maximus elephantus notus, in Angolia anno 1956 glandibus plumbeis petitus, fuit mas qui pondo 24 000 librarum fuit. Minimi telluris elephanti noti, magnitudine vituli magni vel suis, fuerunt species praehistorica quae in insula Creta per Pleistocaenum habitabant.

In cultura populari
-------------------

Crocodylus nasum elephanti iuvenis longiorem facit in "Elephant's Child" ex *Just So Stories,* libro a Rudyard Kipling scripto.
Elephanti in cultura populari sunt omnibus locis praesentia rerum exoticarum signa.

Ficticii elephanti usitate sunt personae in litteris puerilibus, in quibus liberis sint exemplo morum optimorum, idemque sunt huius generis litterarum celeberrimae personae.

Nexus interni
-------------

* Animalium soni
* Elephas nanus

Notae
-----

1. 1 2  *Oxford Latin Dictionary*: elephantus elef- ~ntī *m.*, (f.) Also elephā(n)s ~ntis." Lewis et Short: "ĕlĕphantus, i, and ĕlĕphās, antis (rarely ĕlĕphans, antis [...]), m. (fem.)."
2. ↑   Fons nominis Latini desideratur *(addito fonte, hanc formulam remove)*
3. ↑  Etiam *bos Luca*?, *belua Inda*?, *gaetula.*
4. ↑  S. L. Vartanyan, V. E. Garutt, et A. V. Sher, "Holocene dwarf mammoths from Wrangel Island in the Siberian Arctic," *Nature* 362: 337–340 (25 Martii 1993).
5. ↑  "African Elephant". *National Geographic* .
6. ↑  Elephanti, in situ "Animal Corner."
7. ↑  Fenykovi, Jose (4 Iunii 1956). "The Biggest Elephant Ever Killed By Man". USA: CNN. pp. 7 .
8. ↑  Dorothea M. A. Bate, "On Elephant Remains from Crete, with Description of *Elephas creticus* sp.n." *Proc. zool. Soc. London* (1907), 238–50.
9. 1 2 3 4  Van Riper, A. Bowdoin (2002). *Science in popular culture: a reference guide*. Westport: Greenwood Press. p. 73. ISBN 0-313-31822-0 .

Bibliographia
-------------

* Debruyne, R. V. Barriel, et P. Tassy. 2003. Mitochondrial cytochrome b of the lyakhov mammoth (proboscidea, mammalia): New data and phylogenetic analyses of elephantidae. *Molecular Phylogenetics and Evolution* 26 (3): 421–34.
* Van Riper, A. Bowdoin. 2002. *Science in Popular Culture: A Reference Guide.* Westport: Greenwood Press. ISBN 0313318220.
* Wikisource: "The Blindmen and the Elephant", a Ioanne Godfrey Saxe scriptus.
* Williams, Heathcote. 1989. *Sacred Elephant.* Novi Eboraci: Harmony Books. ISBN 0517573202.

Nexus externi
-------------


|  |  |
| --- | --- |
|  | Vide ***elephantum*** in **Victionario**. |